— Бетташ бола етт дика ба, боккха мара цахиларах дезал кхаба. Цунгара яьккхача шурах, тIоа, еташура, берхI, кIолд, налх, даьтта, морз, нахча, шар, лок иштта кхы а дукха хIама Iалашде йиш я. Кхача ба из. Дааргахьа совдаьнна хIама хуле цу Iаттагара хьахулаш дола сурсат нахага дохкаш ишта а пайда бе йиш я цу дезалга. Iа чIоагIденнача бетташкахьа даа доакъар Iалашдичахьа дIахо дукха зе де дезаш бац етт. Iуйранна дIаара лаьллача, денна баьже, сарахьа шортта Даьла беркат а дахьаш, дарба а дахьаш юха чубоагIа из. Цудухьа из проект дIахо яхача бакъахьа хеташ болх ба оаха цу тIехьа беш бар.